इस पोस्ट के छह दिन बाद नगरोटा में ही कथित रूप से छात्रा से छेड़छाड़ करने वाले मुस्लिमों की पिटाई में भी यह शख्स सबसे आगे नजर आ रहा है। एक बात और है कि इस शख्स ने 12 मई को मुस्लिमों के प्रति अपमाजनक और नफरत भरी पोस्ट डाली और 13 मई नगरोटा बगवां में ही ‘लव जिहाद और धर्मांतरण’ संबंधित बजरंग दल के कार्यकर्ताओं की बैठक में शिरकत की। इसमें वीएचपी के संगठन मंत्री साहिल आहलूवालिया भी मौजूद थे। इस बैठक के कुछ दिन बाद ही नगरोटा में हुई इस घटना पर आहलूवालिया के बयान छपे हैं जिनमें पीटे गए मुस्लिम युवकों पर लव जिहाद से जुड़े होने की आशंका जताई गई है।